ಕಳೆದ 2009ರ ಸಾರ್ವತ್ರಿಕ ಚುನಾವಣೆಯುಲ್ಲಿ BJP ಪಕ್ಷವು ಸೋತ ನಂತರ, ಯಶವಂತ್‌ ಸಿನ್ಹಾ ಮತ್ತು ಜಸ್ವಂತ್‌ ಸಿಂಗ್‌ರೊಂದಿಗೆ ಸೇರಿ BJP ಪಕ್ಷದೊಳಗೆ ಆತ್ಮಾವಲೋಕನ ಮತ್ತು ನಾಯಕರ ಉತ್ತರದಾಯಿತ್ವಕ್ಕೆ ಒತ್ತಾಯಿಸಿದ ಧ್ವನಿಗಳಲ್ಲಿ ಅರುಣ್ ಶೌರಿ ಅವರೂ ಸೇರಿದ್ದರು. ಹಿರಿಯ BJP ನಾಯಕ ಜಸ್ವಂತ್‌ ಸಿಂಗ್‌ ಬರೆದ ಪುಸ್ತಕದಲ್ಲಿ ಮಹಮದ್‌ ಅಲಿ ಜಿನ್ನಾರನ್ನು ಹೊಗಳಿದ್ದಾರೆ, ಎಂಬ ಕಾರಣಕ್ಕೆ ಅವರನ್ನು ಪಕ್ಷದಿಂದ ಉಚ್ಚಾಟನೆ ಮಾಡಿದ ನಂತರ ವಿಷಯ ಕೆರಳುವ ಹಂತ ತಲುಪಿತು. ಶೌರಿ ಇಂಡಿಯನ್‌ ಎಕ್ಸ್‌ಪ್ರೆಸ್‌ನಲ್ಲಿ ಪ್ರಕಟವಾದ ತಮ್ಮ ಲೇಖನಗಳಲ್ಲಿ ಜಸ್ವಂತ್‌ ಸಿಂಗ್‌ರನ್ನು ಸಮರ್ಥಿಸಿಕೊಂಡರು.ಈ ನಿರ್ಣಯವನ್ನು ತೆಗೆದುಕೊಂಡಿದ್ದಕ್ಕಾಗಿ BJP ಪಕ್ಷದ ರಾಷ್ಟ್ರಾಧ್ಯಕ್ಷರಾಗಿದ್ದ ರಾಜ್‌ನಾಥ್‌ ಸಿಂಗ್‌ಅವರನ್ನು ಹಂಪ್ಟಿ ಡಂಪ್ಟಿ ಮತ್ತು ಅಲೈಸ್‌ ಇನ್‌ ಬ್ಲಂಡರ್‌ಲ್ಯಾಂಡ್‌ ಎಂಬ ಆಯ್ದ ಪದಗಳನ್ನು ಬಳಸಿ ಅವರ ಸ್ವೇಚ್ಛಾವರ್ತನೆ ಬಗ್ಗೆ ಟೀಕಿಸಿದರು.